Հավելված N 52

Հայաստանի Հանրապետության բնապահպանության և ընդերքի

տեսչական մարմնի ղեկավարի 2021թ. սեպտեմբերի 27-ի

N Կ 5-Լ հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ ՌԻՍԿԻ ՎԵՐԼՈՒԾՈՒԹՅՈՒՆՆԵՐԻ ԲԱԺՆԻ ԳԼԽԱՎՈՐ ՄԱՍՆԱԳԵՏ**

|  |
| --- |
| 1. **Ընդհանուր դրույթներ** |
| * 1. **Պաշտոնի անվանումը, ծածկագիրը**   Բնապահպանության և ընդերքի տեսչական մարմնի (այսուհետ` Տեսչական մարմին) ռիսկի գնահատման և վերլուծությունների վարչության (այսուհետ՝ Վարչություն) ռիսկի վերլուծությունների բաժնի (այսուհետ՝ Բաժին) գլխավոր մասնագետ (այսուհետ՝ Գլխավոր մասնագետ) (ծածկագիր՝ 67-29.5-Մ2-3)։   * 1. **Ենթակա և հաշվետու է**   Գլխավոր մասնագետն անմիջական ենթակա և հաշվետու է Բաժնի պետին:   * 1. **Փոխարինող պաշտոնի կամ պաշտոնների անվանումները**   Գլխավոր մասնագետի բացակայության դեպքում նրան փոխարինում է Բաժնի մյուս գլխավոր մասնագետը կամ ավագ մասնագետը:   * 1. **Աշխատավայրը**   Հայաստան, ք. Երևան, Կենտրոն վարչական շրջան, Կորյուն 15: |
| **2.Պաշտոնի բնութագիր**  **2.1 Աշխատանքի բնույթը, իրավունքները, պարտականությունները**   1. իրականացնում է Տեսչական մարմնի կառուցվածքային և տարածքային ստորաբաժանումների կողմից ներկայացված եռամսյակային, կիսամյակային, տարեկան կտրվածքով կատարած աշխատանքներում տեղ գտած թերությունների և անճշտությունների վերաբերյալ ճշգրտումները, 2. իրականացնում է Հայաստանի Հանրապետության տարածքում բնապահպանական հարկ և բնօգտագործման վճար վճարող տնտեսավարող սուբյեկտների եռամսյակային հաշվարկ-հաշվետվությունների ամփոփման և վերլուծման աշխատանքները, 3. իրականացնում է Տեսչական մարմնի կողմից բնապահպանության և ընդերքի ոլորտային ուղղություններում hայտնաբերված վարչական իրավախախտումների, վարչական պատասխանատվության ենթարկված անձանց թվաքանակի և նշանակված տուգանքների գումարի չափերի մասին տարեկան վիճակագրական հաշվետվության կազմման և ամփոփման աշխատանքները, 4. իրականացնում է բնապահպանության և ընդերքի ոլորտներում ռիսկայնության դասակարգման չափանիշների և ռիսկի կառավարման մեթոդաբանության մշակման, անհրաժեշտության դեպքում առնվազն երեք տարին մեկ դրա վերանայման աշխատանքներ` ելնելով միջազգային, ԵՄ-ի և ԵԱՏՄ-ի  անդամակցության երկրների ներդրված լավագույն փորձից․ 5. իրականացնում է միջազգային համագործակցության ոլորտում փաստաթղթերի, հայեցակարգերի, նախագծերի վերաբերյալ կարծիքների տրամադրումը և մասնակցում է կազմակերպվող լսումներին և հանդիպումներին, 6. իրականացնում է ստուգումների արդյունքների վերլուծության աշխատանքները` բնապահպանության և ընդերքի ոլորտներում գործող տնտեսավարող սուբյեկտների ռիսկերի վերլուծության և վերահսկողական գործառույթների դեպի ավելի ռիսկային ոլորտները ուղղելու համար, 7. իրականացնում է բնապահպանության և բնական պաշարների արդյունավետ օգտագործման պետական վերահսկողության մասին (շրջակա միջավայրին հասցված վնասի չափերի, հայտնաբերված և առգրավված բնական ռեսուրսների ընդհանուր թվաքանակի, իրավապահ մարմիններին հանձնված նյութերի և փորձանմուշների փորձաքննության արդյունքների վերաբերյալ) կիսամյակային ամփոփ հաշվետվության կազմման և ամփոփման աշխատանքները, 8. իրականացնում է Տեսչական մարմնի կողմից իրականացվող վերահսկողական աշխատանքների վերաբերյալ գործերի հաշվառման միատեսակ գրանցամատյանի վարման աշխատանքները, 9. իրականացնում է Տեսչական մարմնի վերահսկողական աշխատանքների իրականացման ընթացքի վերաբերյալ հաշվետվությունների լրամշակման և ամփոփման, սահմանված կարգով Հայաuտանի Հանրապետության վարչապետի աշխատակազմ և այլ պետական մարմիններ ներկայացվող հաշվետվությունների (ամփոփագրերի, զեկույցների և տեղեկանքների) կազմման (նախապատրաստման) աշխատանքները։ 10. իրականացնում է Տեսչական մարմնի կողմից հաշվետու ժամանակաշրջանում և ըստ անհրաժեշտության կատարված աշխատանքների, բնապահպանության և ընդերքի բնագավառներում գործունեություն իրականացնող ֆիզիկական և իրավաբանական անձանց նկատմամբ օրենսդրությամբ նախատեսված դեպքերում և կարգով վերահսկողության (ստուգում, դիտարկում և ուսումնասիրություն) արդյունքների ամփոփ հաշվետվությունների կազմումը, 11. իրականացնում է ստուգման հանձնարարագրի նախագծի վերաբերյալ անհրաժեշտ տեղեկատվության տրամադրումը, 12. իրականացնում է բնապահպանության և ընդերքի ոլորտներում յուրաքանչյուր ոլորտի ռիսկերի վերաբերյալ հաղորդակցությունը (տեղեկատվության տրամադրում ՀՀ լիազոր մարմիններին, պետական և տեղական ինքնակառավարման մարմիններին, միջազգային մյուս կառույցների հետ տեղեկատվության փոխանակում, ԶԼՄ-ներին, Հասարակական Կազմակերպություններին, Տեսչական մարմնի պաշտոնական կայքին և այլ շահառուներին), ռիսկերի կառավարման (կանխարգելման և նվազեցման) նպատակով:   **Իրավունքները՝**   * Տեսչական մարմնի կառուցվածքային և տարածքային ստորաբաժանումներից, ինչպես նաև այլ մարմիններից ստանալ համապատասխան տեղեկատվություն, * Բաժնի պետին ներկայացնել առաջարկություններ` Բաժնի աշխատանքներին մասնագետներ, փորձագետներ և գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար, * բնապահպանության և ընդերքի ոլորտների ռիսկերի կառավարման մեթոդների մշակման, նոր ծրագրերի ներդրման նպատակով, ինչպես Տեսչական մարմնի ներսում, այնպես էլ միջազգային համագործակցության շրջանակներում կազմակերպվող քննարկումների, սեմինարների, խորհրդակցությունների, ժողովների ընթացքում քննարկվող հարցերի շուրջ ներկայացնել Բաժնի դիրքորոշումը, համապատասխան առաջարկություններ, բարձրացված խնդիրների լուծման տարբերակներ, * մասնակցել Բաժնի գործունեության ոլորտին, վերջինիս գործառույթներին առնչվող ծրագրերի (տեղական և միջազգային), նախագծերի մշակման աշխատանքներին, * հավաքագրել այլ մարմիններից, պաշտոնատար անձանցից Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր, * նախապատրաստել Բաժնի առջև դրված գործառույթներից և խնդիրներից բխող առաջարկություններ, տեղեկանքներ, հաշվետվություններ, զեկուցագրեր և այլ գրություններ։   **Պարտականությունները՝**   * բնապահպանության և ընդերքի բնագավառների ռիսկերի բնութագրման և այդ բացահայտված ռիսկերի կառավարման նպատակով վերլուծել վերահսկման ուղղությունները, * սահմանված կարգով և ժամկետներում համապատասխան տեղեկատվությունը տրամադրել Հայաստանի Հանրապետության վիճակագրական կոմիտեին, * հավաքագրել բնապահպանության և ընդերքի ոլորտներում գործող տնտեսավարող սուբյեկտների տվյալները, ձևավորել տվյալների բազա, * իրականացնել Տեսչական մարմնի վերահսկողության ոլորտներում ռիսկի վերլուծություն, ստեղծել և վարել բնապահպանության և ընդերքի բնագավառների վերլուծական բազաները, * կազմել և ամփոփել բնապահպանական հարկ և բնօգտագործման վճար վճարող տնտեսավարող սուբյեկտների եռամսյակային հաշվարկ-հաշվետվությունները, ներկայացնել Բաժնի պետին, * կազմել և ամփոփել բնապահպանության և ընդերքի ոլորտային ուղղություններում hայտնաբերված վարչական իրավախախտումների, վարչական պատասխանատվության ենթարկված անձանց թվաքանակի և նշանակված տուգանքների գումարի չափերի մասին տարեկան վիճակագրական հաշվետվությունը, ներկայացնել Բաժնի պետին, * կազմել և ամփոփել բնապահպանության և բնական պաշարների արդյունավետ օգտագործման պետական վերահսկողության մասին (շրջակա միջավայրին հասցված վնասի չափերի, հայտնաբերված և առգրավված բնական ռեսուրսների ընդհանուր թվաքանակի, իրավապահ մարմիններին հանձնված նյութերի և փորձանմուշների փորձաքննության արդյունքների վերաբերյալ) կիսամյակային ամփոփ հաշվետվությունը, ներկայացնել Բաժնի պետին, * ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության խախտումների, հակասությունների և բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ: |
| **3. Պաշտոնին ներկայացվող պահանջներ**  **3.1 Կրթություն, որակավորման աստիճանը**  Բարձրագույն կրթություն:  **3.2 Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ:  **3.3 Աշխատանքային ստաժ, աշխատանքի բնագավառում փորձը**  Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ բնապահպանության կամ ընդերքի բնագավառում` երեք տարվա աշխատանքային ստաժ:  **3.4 Անհրաժեշտ կոմպետենցիաներ`**  **Ընդհանրական կոմպետենցիաներ**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաններ**   1. Ժամանակի կառավարում 2. Կոնֆլիկտների կառավարում 3. Ելույթների նախապատրաստում և կազմակերպում 4. Փաստաթղթերի նախապատրաստում |
| 1. **Կազմակերպական շրջանակ**   **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում։  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։   * 1. **Շփումները և ներկայացուցչությունը**   Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |